Eenjarige verdrink in huisswembadArgieffoto ŉ Eenjarige kind het Vrydagmiddag in ŉ swembad by ŉ huis in Kempton Park aan die Oos-Rand verdrink. Annine Siddall, woordvoerder van ER24, het gesê paramedici het omstreeks 14:40 by die toneel opgedaag. “Met paramedici se aankoms op die toneel het familielede die kind na hulle toe gedra,” het sy gesê. Paramedici het dadelik begin om kardiopulmonêre resussitasie uit te voer. “Hulle het vir nagenoeg ŉ uur gepoog om die kind se lewe te red. Ongelukkig is die kind later deur paramedici dood verklaar.” Presiese omstandighede oor hoe die kind in die swembad beland het, is onbekend. Die polisie was op die toneel en stel ondersoek in.